SUID-AFRIKAANSE RADIOLIGA NUUS VIR SONDAG 16 DESEMBER 
2018 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en (08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur ZSGJPL. `n Potgooi is ook beskikbaar op die Liga se web 
tuiste. 'n Oudio opname sowel as 'n teks weergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 

Ons begin vanoggend die bulletin met die nuus van stil sleutel. 

Dit is met leedwese dat ons bekend maak dat die sleutel van Buzz Macey, 
ZR1AAG op Sondag 9 Desember 2018 stil geword het. Buzz was meer as 60 jaar 
betrokke by die Padvinder-beweging en was die voorsitter van die Padvinder- 
Vereniging se Nasionale Toekenningskomitee. Hy was ook betrokke by Vol- 
wasse Leier-opleiding, Springbok Padvinder-oorsigte en die Cederberg Padvin- 
der Avontuur-komitee. 


Ons betuig ons opregte meegevoel aan sy familie en vriende. 
POUSE 

In die nuus vandag; 

DIE 2019 SARL DAG VAN DIE RADIO AMATEUR 
SATELLIETNUUS 

en 


UITSAAIERS DRING IN OP UITSLUITLIKE AMATEUR RADIO FREK- 
WENSIES 


Bly ingeskakel vir meer inligting oor hierdie en ander interessante nuus items. 
DIE 2019 SARL DAG VAN DIE RADIO AMATEUR 


Die venue vir die SARL Simposium op Vrydag 12 April 2019 sal by die Protea 
Hotel Stellenbosch wees, wat by die 'Technopark geleë is,. Die ander aktiwiteite 
van die naweek vind plaas by die Datavoice House-ouditorium in die Technopark 
en by die Stellenbosch Gholfklub. 


Het jy bladsye 14, 15 en 16 van die Desember Radio ZS gelees? Jy sal `n lys kry 
van die SARL-toekennings en trofeë wat tydens die toekenningsdinee uitgedeel 
sal word. Hier is jou kans om `n mede-radio amateur te nomineer vir sy of haar 
bydrae tot ons stokperdjie. Dit kan 'n operasionele toekenning of erkenning vir 
uitstaande werk wees. Nominasies vir die toekennings en trofeë, nominasies vir 


die Raad en mosies vir die AJV moet teen middernag op Donderdag 31 Januarie 
2019 by die SARL Sekretaris ingedien word deur die e-pos secretary@sarl.org.za 
te gebruik. Nominasie sjablone en `n sjabloon vir mosies kan gevind word deur 
die skakel in die 2019 Dag van die Radio Amateur-item in die Slegs Lede afdeling 
te volg. 


SARL EREGALLERY 


Die SARL-raad nooi benoemings vir die Eregallery. Die SARL Eregallery vereer 
daardie individue, hetsy gelisensieerde amateurs of nie, wat beduidende bydraes 
tot amateur radio gemaak het; wat nie net presteer in persoonlike vertoning 
in hoofareas van amateur radio nie, maar ook op 'n uitstaande manier aan 
die stokperdjie terug gee. Die nominasievorm is beskikbaar onder die AJV- 
dokumente en moet teen middernag op Donderdag 28 Februarie 2019 by die 
SARL-sekretaris ingedien word. 


SATELLIETNUUS 


Die ontvanger van die nuwe Fox-1Cliff/ AO-95 CubeSat het gefaal weens `n ont- 
vanger fout wat die satelliet onbruikbaar sou maak, het AMSAT die naweek gesê. 
Pogings gaan voort deur AMSAT Ingenieurswese om die oorsaak van die prob- 
leem vas te stel en te bepaal of `n oplossing moontlik is. AMSAT vise-president 
van ingenieurswese Jerry Buxton, NOJY, het die naweek berig dat die probleem 
voorgekom het tydens pogings om Fox-1Oliff/AO-95 in werking te stel. “Na, `n 
paar dae van toetse, analise en bespreking blyk dit dat Fox-1Clff/AO-95 nie as 
ons vierde Fox-1 Amateur Radio-satelliet in gebruik geneem sal word nie,” het 
Buxton gesê. Inbedryfstelling het op 4 Desember begin, net né die suksesvolle 
lansering van die CubeSat `n dag vroeër. 


Op versoek van Exseed Space het AMSAT die 1U ExseedSat CubeSat, wat op 
3 Desember op `n Falcon 9-tuig gelanseer is, aangewys as VUsat-OSCAR 9 
(VO-96). Die afskakel is 145,900 MHZ vir die FM-herhaler (CTCSS — 67 Hz), 
digiherhaler plus telemetrie en 435,340 MHZ vir FM-herhaler en digiherhaler 
opskakel. 


JY1Sat, wat op 3 Desember gelanseer is as deel van die SpaceX SSO-A: SmallSat 
Express-lansering, is aangewys as Jordan OSCAR. 97 (JO-97). JO-97 dra `n 
435 /145 MHz ESB/Gelykgolf omkeerende Amateur Radio 'Transponder en `n 
Stadig-Aftas Digitale Video (SSDV) stelsel om gestoorde beelde te stuur. Die 
telemetrie-afskakel is 145,840 MHz, die transponder-afskakel-pasband is 145,855 
tot 145,875 MHz, met `n omkeer opskakel op 435,100 tot 435,120 MHz. 


Jy luister na nuus uitsending van die Suid-Afrikaanse Radioliga 


UITSAAIERS DRING IN OP UITSLUITLIKE AMATEUR RADIO FREK- 
WENSIES 


Die Internasionale Amateur Radio Union Streek 1-moniteringstelsel (IARUMS) 
berig dat Radio Hargeisa in Somaliland na `n paar weke na 7 120 kHz teruggekeer 
het, terwyl Radio Eritrea op 7 140 en 7 180 kHz gerapporteer is. Radio Soedan 


is besig om op 7 205 kHz uit te saai met oormatige spat, het IARUMS gesê. Die 
Duitse Telekommunikasie-owerhede het amptelike klagtes ingedien. 


IARUMS het ook gerapporteer dat digitale seine toegeskryf aan die Israeliese 
Vloot op 7 107 en 7 150 kHz gehoor is. Daarbenewens is `n Russiese militêre 
F1B sein in die middel van November op 7 179 kHz waargeneem. 'n Russiese 
oor-die-horison radar het teruggekeer na 20 meter op 14 335 - 14 348 kHz. Dit 
is op 22 November gemoniteer 


Vroeër het IARUMS daagliks digitale seine van die Poolse weermag gerappor- 
teer op 7 001.8 kHz waar Amateur Radio `n wêreldwye primêre toekenning het. 
Telekommunikasie beamptes in Duitsland het `n klag ingedien. IARUMS het 
verslae van kort “biep” seine presies 1 sekondes van mekaar ontvang, asook 
frekwensie-hop tussen 10 108 en 10 115 kHz en 18 834 en 18 899 kHz. Die seine 
ontstaan blykbaar uit `n perseel naby Chicago wat verband hou met `n FOGC- 
gelisensieerde eksperimentele operasie wat betrokke is by lae latensie-ruilhandel 
op HF. 


Die 2019 SARL BLOUBOEK 


Die 2019 Kompetisie Handleiding of Blou Boek is vrygestel en is beskikbaar vir 
aflaai van die Kompetisie bladsy op die SARL webwerf. Hoekom “Blouboek?' 
Wel, die eerste Kompetisie Handleiding is gedruk en het blou omslae gehad en 
van daar die naam. Laai asseblief `n afskrif van die 2019 Kompetisie Handleiding 
af. Daar is veranderings aangebring aan die Algemene Reëls, die JD Naelloop, 
die Jeug Naelloop en die Z$3 Naelloop, twee nuwe kompetisies is bygevoeg en 
klein veranderinge is aan ander kompetisies aangebring. 


KOMPETISIE UITSLAE 


Die uitslae van die Afrika Alle Modes DX-kompetisie is vrygestel en kan gevind 
word onder die “Contest Results” op die Liga-webwerf. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Tans is daar geen sonvlekke sigbaar nie. Diegene wat hulle eie frekwen- 
sievoorspellings wil doen, kan `n verwagte effektiewe sonvlektelling van een vir 
die week gebruik. Amateurs kan moontlike openinge op die 15 tot 30 m bande 
verwag. Besoek gerus die webtuiste spaceweather.sansa.org.za, vir meer inligt- 
ing. 


Nou die Dagboek van Gebeure vir die volgende paar weke: 


Vandag - die Dag van Versoening. 17 Desember - Openbare Vakansiedag. 21 
Desember - die Somer Sonstilstand. 22 Desember - Ursid Meteoriet stort. 25 
Desember - Kersdag. 26 Desember - Familie dag en die sluitingsdatum vir 
artikels vir die Januarie Radio 7ZS. 31 Desember - Einde van die YOTA 2018 
maand, die 2018 C@ DX Marathon en die ARRL Internasionale Ruit Jag. 1 
Januarie - Nuwejaarsdag en die begin van die 2019 CO DX Marathon, die ARRL 
Reguit Sleutel nag en die Green Keys Nag. 5 Januarie - die Pretoria ARK 


snuffelmark. 5 en 6 Januarie - die ARRL RTD/FT8 Roundup. 9 Januarie - alle 
provinsiale skole oop. 


Om die bulletin mee af te sluit, 'n opsomming van ons hoof berig: 
DIE 2019 SARL DAG VAN DIE RADIO AMATEUR 


Die venue vir die SARL Simposium op Vrydag 12 April 2019 sal by die Protea 
Hotel Stellenbosch wees, wat by die Technopark geleë is,. Die ander aktiwiteite 
van die naweek vind plaas by die Datavoice House-ouditorium in die Technopark 
en by die Stellenbosch Gholfklub. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband, 7205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 Sentraal Afrika Tyd op 4 895 kHz plaas. 


Ons ontvang graag jou seinrapporte, kommentaar en voorstelle, stuur 'n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Andy Cairns, ZS6ADY, geredigeer deur Vivian Dold, ZS6VD, 
ET OESEE Re 


Die Afrikaanse Nuusspan groet nou en wens jou 'n mooi week toe. Totsiens. 
p J 


/EX 


